钦定古今图书集成/明伦汇编/官常典/第749卷 > 吉孔嘉〈子惠迪〉 王端冕 陈广心 王一统
## 钦定古今图书集成/明伦汇编/官常典/第749卷 > 吉孔嘉〈子惠迪〉 王端冕 陈广心 王一统

按《明外史忠义传》：“孔嘉，洋县人。幼时愬父冤于巡按
御史，获释，以孝称。举崇祯三年乡试，授宁津知县。蠲
繁苛，除寇贼，阖邑颂德。迁顺德同知，调真定，寻擢顺
德知府。十五年冬，顺德受围，孔嘉悉力捍御，力屈。城
破，与妻张氏、长子贡生惠迪、次子妇王氏并死焉。赠
太仆少卿，妻子皆获旌。畿内以守城被难者，又有王”
端冕，字服先，江陵人。由举人为赵州知州，以廉惠得
民。城破，被执死之。教谕陈广心，元城人，起家乙榜。城
将破，衣冠危坐以待，诸子环泣请避，厉声曰：“吾平生
所学何事，岂为儿女子恋恋邪？”遂被杀。训导王一统，
成安人。居家多义行，死节明伦堂，各赠恤有差。